న్యూఢిల్లీ, జూలై 12: ఓ అవినీతి కేసుకు సంబంధించి పశ్చిమబెంగాల్, జార్ఖండ్ రాష్ట్రాల్లో సీబీఐ 23 చోట్ల దాడులు నిర్వహించింది. కోల్కతాలో 18 ప్రాంతాల్లో, రాంచీలో ఐదు ప్రాంతాల్లో ఈ దాడులు జరిగాయి. రాంచీ ఆదాయపన్ను శాఖ ముఖ్య కమిషనర్  తపస్ కుమార్ దత్తా, మరో ముగ్గురు అధికారులపై దాఖలైన అవినీతి కేసుకు సంబంధించి ఈ దాడులు సీబీఐ దాడులు చేసింది. దత్తా ఇంటి నుంచి రూ.3.5 కోట్ల నగదు, 5.5 కిలోల బంగారాన్ని(ప్రస్తుత విలువ రూ.1.4 కోట్లు). పలు డాక్యుమెంట్లను అధికారులు స్వాధీనం చేసుకున్నారు. ఆదాయపన్ను విషయంలో వారు ప్రైవేటు కంపెనీలు, వ్యక్తులకు అనుకూలంగా వ్యవహరించారనేది ప్రధాన అభియోగమని సీబీఐ అధికార ప్రతినిధి ఆర్కే గౌర్ తెలిపారు. కోల్కతాకు చెందిన ఓ వ్యాపారి నుంచి ముడుపులు స్వీకరించినట్టు ఆధారాలున్నాయని వివరించారు.
newdhilly, juulai 12: oo avineeti kesuku sambandhinchi paschimabengal, jarkhand rashtrallo cbi 23 chotla daadulu nirvahinchindi. kolkataalo 18 praantaallo, raancheelo aidu praantaallo ee daadulu jarigai. raanchii aadaayapannu saakha mukhya commisioner  tapas kumar datta, maro mugguru adhikaarulapai daakhalaina avineeti kesuku sambandhinchi ee daadulu cbi daadulu chesindi. datta inti nunchi roo.3.5 kotla nagadu, 5.5 kilola bangaaraanni(prastuta viluva roo.1.4 kotlu). palu daakyumentlanu adhikaarulu swaadheenam chesukunnaru. aadaayapannu vishayamlo vaaru praivetu companylu, vyaktulaku anukuulamgaa vyavaharinchaaranedi pradhaana abhiyogamani cbi adhikara pratinidhi aarke gaur telipaaru. kolkataaku chendina oo vyaapaari nunchi mudupulu sweekarinchinattu aadhaaraalunnaayani vivarinchaaru.